Vaskakas Bábszínház

Kamaszodók - Élet a falakon túl
2025-04-15 11:00 - 12:00 UTC
A Fitos Dezső Társulat ifjúsági előadása 12 éven felülieknek.
Nagy a világ és én félek,
szorongatnak a miértek.
Lázadásom határt keres,
légy szigorú s közben szeress!
Bármily nehéz, nézz rám büszkén!
Szeress úgy is, ha szúr a tüském!”

Andrássy Réka: A kamasz dala – részlet
Előadásunk a kamaszlét határhelyzeteit, az őket foglalkoztató kérdéseket, bonyolult kapcsolatrendszerüket, a közösséghez, szülőkhöz való viszonyukat állítja középpontba, remélhetőleg segíti a kamaszokat az átmeneti időszakban önmaguk és egymás elfogadását illetően, teljes egészében az őket érintő kérdésekre, érzelmi és testi változásaikra fókuszál. Dramaturgunk, Pallai Mara színházi szempontokat szem előtt tartva fogja össze és szerkeszti meg az etűdökből álló előadást. Paár Julcsi énekművész, zeneterapeuta az előadás zeneszerzője, zenei szerkesztője változatos zenei világot penget meg, megszólítva különböző zenei területekről érkező neves zenészeket, legyen az jazz, klasszikus, világzene vagy folklór. Kortárs költőink, íróink e témában megjelent költeményeiből is elhangzanak részletek az előadás folyamán. Fontosnak tartjuk, hogy a fiatal generációt látvány szinten is meg tudjuk szólítani, fúzióban más művészeti ágakkal, legyen az előadás nagyon friss, mai és igazán nekik szóló.

Az előadásban részletek hangzanak el Andrássy Réka, Ágai Ágnes, Krusovszky Dénes, Lackfi János és Mile Zsigmond alkotásaiból.

Dramaturg: Pallai Mara
Zeneszerző, zenei szerkesztő: Paár Julcsi Fonogram-díjas
Jelmez: Kocsis Enikő Harangozó Gyula-díjas
Szaktanácsadó: Szécsi Judit gyermek- és ifjúsági szakpszichológus
Fénytervező: Papp Kornél
Rendező-koreográfus: Fitos Dezső a Népművészet Ifjú Mestere, Harangozó Gyula-díjas, Érdemes Művész és Kocsis Enikő Harangozó Gyula-díjas
Táncolja a Fitos Dezső Társulat tánckara.
Az előadás létrejöttét a Kulturális és Innovációs Minisztérium, valamint a Nemzeti Kulturális Alap támogatja.
Az előadás időtartama: 60 perc

A Gigantikus Szógyár
2025-03-30 11:00 - 12:00
Bemutató: 2025. február 2.
AGNES DE LESTRADE, VALERIA DOCAMPO meséjét
PALLAI MARA fordítása alapján színpadra alkalmazta: TÓTH RÉKA ÁGNES
Van egy ország, ahol az emberek alig beszélnek. Ez a Gigantikus Szógyár országa. Ebben a különös országban meg kell vásárolni a szavakat, mielőtt kimondhatnák őket. A Szógyár éjjel-nappal dolgozik, és a gépekből kiáramló szavak ugyanolyan sokfélék, mint maga a nyelv. Vannak szavak, amelyek értékesebbek, mint a többi szó. Ezeket nem mondják ki gyakran. A nagy gyárországában sokba kerül a beszéd. Néha a szegényebbek szerencséjére a levegőben is repkednek elkóborolt szavak.
Philéas három szót fogott a hálójával, de nem mondja ki őket, mert egy különleges valakinek tartogatja, Cybelle-nek, akinek holnap lesz a születésnapja, aki iránt szerelemfélét érez, s akinek nagyon szeretné azt mondani, hogy „szeretlek”. Ez a szó nagyon sokba kerül, Philéasnak meg nincs elég pénze. Így aztán a talált szavakkal ajándékozza meg Cybille-t…
Alkotók:
Látványtervező: Mátravölgyi Ákos
Zeneszerző: Monori András
Rendezőasszisztens: Szántó Száva
Rendező: Vidovszky György
Játsszák:
Bánky Sára – Cybelle / Guagua
Dunai Julia – Cybelle anyukája / Guagua
Szukenyik Tamás – Archibald (Oscar apja)
Urszinyi Ádám – Phileás / Guagua
Vitányi-Juhász István – Maxime (Phileás papája)
Darvas Emőke – Anyuka / Tanítónő / Eugène, a Költő
Bársonyosi Dávid – François, a Költő / Philippe nagypapa
Sebestény Bernát – Oscar / Guagua

Ilók és Mihók
2025-03-23 11:00 - 11:45
Bemutató: 2019. március 24. 11 óra
Mihók feleséget keres magának. A választottja legyen tehetséges a ház körüli teendőkben, szeressen kötni, hangja legyen akár a tehénkolomp, de ami a legfontosabb: legyen családcentrikus, és szeresse Mihókot teljes szívéből. Ilók tökéletesen megfelel ezeknek a feltételeknek. Mihók szereti Ilókot, és Ilók is szereti Mihókot. Mihók anyja örül, hogy Mihók szereti Ilókot, és Ilók is szereti Mihókot, de Ilók apja nem akarja, hogy Ilók szeresse Mihókot, és Mihók szeresse Ilókot. Mihók anyja mindent megtesz azért, hogy a frigy létrejöjjön, Ilók apja pedig mindent megtesz azért, hogy ellehetetlenítse. De mivel Mihók szereti Ilókot, és Ilók is szereti Mihókot, mindent megtesznek azért, hogy egymáséi lehessenek.
Alkotók:
Illyés Gyula meséje alapján írta: Kocsis Rozi (Blattner Géza-díjas)
Dramaturg: Nagy Orsolya
Díszlet-, és jelmeztervező: Nagy-Kovács Géza
Zeneszerző: Rab Viki
Rendező: Kocsis Rozi (Blattner Géza-díjas)
Szereplők:
Ilók: Bánky Sára
Mihók: Vitányi-Juhász István
Ilók apja, a kocsmáros: Szukenyik Tamás
Mihók anyja: Rab Viki
Tiszteletes: Rab Viki
Kofa: Rab Viki
A falusiak: Bánky Sára, Rab Viki , Szukenyik Tamás, Vitányi-Juhász István

Tündérszép Ilona és Árgyélus királyfi
2025-02-23 11:00 - 11:55
Izgalmas történet sok humorral és szélesvásznú látvánnyal, két tiszta szívű fiatal minden akadályt legyőző tiszta szerelméről, egyik legismertebb népmesénk nyomán.
Árgyélus, a földi királyfi egyre csak az eget kémleli – Tündérszép Ilona, az égi tündér pedig egyre csak a földet, s a földön Árgyélus királyfit. Ilona lentről nézve fény csupán, és mégis nagy útra, veszélyes kalandra hívja-vonzza Árgyélusát: a fiú elindul, egyenesen az égbe, Tündérország felé. Azonban ég és föld között nincs se lépcső, se létra, se titkos út. Tündér és ember más világban él. Az égi törvény szerint tündér ember párja nem lehet. Vagy mégis? És ha igen, milyen áron?
Alkotók:
Író: Gimesi Dóra
Látványtervező: Svila Velichkova
Zeneszerző: Rab Viki
Koreográfus: Ladányi Andrea (Kossuth-, Harangozó Gyula- és Liszt Ferenc-díjas, érdemes művész)
Dramaturg, rendező: Markó Róbert
Játsszák:
Ilona………………………………….. Dunai Julia
Árgyélus…………………………….. Vitányi-Juhász István
Tündéranya………………………… Rab Viki
Király…………………………………. Szukenyik Tamás
Favágó………………………………. Urszinyi Ádám
Egy, ördög………………………….. Szukenyik Tamás
Kettő, ördög………………………… Urszinyi Ádám
Másfél, ördög………………………. Bánky Sára
A sötétség királya………………… Rab Viki

Kézzel-lábbal
2025-02-01 11:00 - 11:50, 2025-02-01 10:00 - 10:50
Griff Bábszínház vendégelőadása.
Kéz. Láb. Kezem. Lábam.
Egy, kettő. Egy, kettő. Ujjak!
Egy, kettő, három, négy, öt.
Egy, kettő, három, négy, öt. Öt meg öt az tíz!
Azt mondják ezek a végtagjaim.
Most megnézem őket. Megtanulom őket.
Milyen részei vannak, hogy hívják őket, mire képesek.
Vagyis mire vagyok képes.
Kézzel-lábbal új babaszínházi előadás!
Alkotók:
Dramaturg: Markó-Valentyik Anna
Zene: Rab Viki
Látvány: Bartal Kiss Rita Blattner-díjas
Rendező: Markó-Valentyik Anna
Játsszák:
Horváth Máté Zsolt
Stekbauer-Hanzi Réka

Tántorgók - Fitos Dezső Társulat
2024-12-17 19:00 - 20:00
Az előadás a Nemzeti Kulturális Alap Színházművészet Kollégiuma támogatásával valósult meg.

Amerika a jövő országa, Amerika az ígéret földje, Amerika a lehetőségek hazája, egy tündérmese, főleg a 20. század eleji magyar nincstelenség felől nézve.

A magyarországi szegénylegények, zsellérek, napszámosok, cselédek százezrei hagyták el a hazát az itthoni gondok enyhítésére, a könnyebb jövő reményében. Fiumében mondtak búcsút Európának, s többhetes utazás után Ellis Islanden találkoztak először a meseországgal, ahol azonnal hunkyk lettek, „izompacsirták”, és nyelvtudás híján a legkeményebb munkákra osztották be őket. Hitték, hogy hazatérnek, földet, házat vesznek majd a kint keresett pénzből, de a kivándorlóknak csak negyede tért vissza Magyarországra.
Róluk szól most a tánc, a tántorgókról, róluk, a bátrakról és a bizonytalanokról, akik éhesen és tétován várták az ügynököt, hogy rabszolgamunkára vigye őket Pennsylvania bányáiba… Róluk, a kitántorgókról, a hunkykról, akik az I. világháború előtt érkeztek Amerikába, szédölögve, tántorogva az idegen világban, ahol megtanultak élni, de mindvégig kívülállók maradtak. Róluk, a bujdosó magyarokról, akik tiszta tekintettel, de tántorgó lélekkel álltak az Újvilág földjén.
Fitos Dezső Társulata nekik állít emléket, megmutatva négy kivándorló legény sorsán keresztül a magyar paraszti exodust.
Rendező-koreográfus:
Fitos Dezső, Népművészet Ifjú Mestere és Harangozó Gyula-díjas, érdemes művész
Táncolják:
Balogh Boldizsár, Fenyvesi Zénó, Fitos Dezső, Horváth Zalán, Gellén Péter, Gera Zoltán, Molnár Bálint, Östör Ákos, Pásztor Zalán
Zene:
Fitos Dezső (Népművészet Ifjú Mestere és Harangozó Gyula-díjas, érdemes művész), Makó Péter (Prima Primissima díjas, Kossuth-díjas), Pál Lajos (érdemes művész)
Dramaturg: Kocsis Rozi (Blattner Géza-díjas)
Díszlet: Fitos Dezső, Népművészet Ifjú Mestere és Harangozó Gyula-díjas, érdemes művész
Jelmez: Szűcs Eszter, Kocsis Enikő, Harangozó Gyula-díjas
Videotechnika: Sárvári Enikő
Szaktanácsadó: Dr. Balogh Balázs
Művészeti munkatárs: Kocsis Enikő, Harangozó Gyula-díjas

Irgalom!
2024-12-17 11:00 - 12:00
Az előadás a Nemzeti Kulturális Alap Színházművészet Kollégiuma támogatásával valósult meg.

táncjáték Arany János balladái nyomán

Pörge Dani, Sinkó Tera, Dalos Eszti, Tuba Ferkó, Rebi néni, Ágnes asszony egy úton jár a bűn útján, egyfelé tart a halálba. Kéjvágyuktól vezérelve az ördöggel cimborálnak, s kínok kínjával fizetnek. A bűntudat lelket kikezd, testet emészt, elmét megront. Egy bűnös sem menekülhet a bűnhődés fájdalmától. Álnok, vétkes világuk pusztulásra van ítélve, s mindenkinek a halál vet puha ágyat. Táncjáték, szöveg nélkül, Arany János balladái alapján.
Dramaturg: Kocsis Rozi Blattner Géza-díjas
Látványtervező: Michac Gábor
Zeneszerző: ifj. Csoóri Sándor Sündi
Rendező-koreográfus: Kocsis Enikő Harangozó Gyula-díjas és Fitos Dezső Népművészet Ifjú Mestere és Harangozó Gyula-díjas, Érdemes Művész
Táncolják: Alzetta Alexa, Balogh Boldizsár, Bíró Éva, Fafka Júlia, Fenyvesi Zénó, Gellén Péter, Gera Zoltán, Guti Hajnalka, Hanekám Luca, Horváth Zalán, Molnár Bálint, Nagy Dorottya, Németh Eszter, Östör Ákos, Pásztor Zalán
Fotók: Eördögh Lola

Télen telelek
2024-12-15 11:00 - 11:50
Télen telelek, jégvirágot legelek, télen telelek, tenyerembe lehelek, hóesésben loholok.
Kinek ne húzódna széles vigyorra a szája, mikor a hulló hópelyhek pettyesre festik a sapkát, sálat, majd hógolyóvá összeállva, nyakban elolvadva, csiklandozva lecsorog a hátgerincen?
Van-e olyan ember a világon, aki ne harapna a friss hóba, ne hemperegne hóangyalt rajzolva, aki meg tudja állni egy csodás, fehér, téli világ láttán, hogy ne pattanjon sílécre, szánkóra…
A Vaskakas Bábszínház előadásában a Fagykirály, a Hókirálynő, Morcogi, a jegesmedve és Pingi népes totyogó családja is színre lép, és énekel, táncol, hóban bukfencezik, hócsatát vív.
Nyáron nyaralni bárhol lehet, de télen telelni csak a Vaskakasban.

Alkotók:
Dramaturg és rendező: Kocsis Rozi (Blattner Géza-díjas)
Zeneszerző: Rab Viki
Koreográfus: Fitos Dezső (Harangozó Gyula-díjas, érdemes művész)
Játsszák:
Dunai Julia, Rab Viki, Szukenyik Tamás, Urszinyi Ádám, Vitányi-Juhász István

Mikulásváró, avagy a Mikulás kívánsága
2024-12-08 11:00 - 11:50
A Vaskakas Bábszínház társulata az előadás keretein belül felcsap kuktának és elkészítik a Mikulás kedvenc ételeit, közben az összes finomságról énekelnek is.
Játsszák: Bánky Sára, Dunai Júlia, Darvas Emőke, Ragán Edit, Rab Viki, Bársonyosi Dávid, Sebestény Bernát, Szukenyik Tamás, Urszinyi Ádám, Vitányi-Juhász István.

Pom Pom meséi
2024-05-19 11:00 - 11:50
Hogy ki is Pom Pom? Nem ismeritek? Ó, igazán senki sem ismeri, mert hol ilyen, hol olyan! Bámulatosan tudja változtatni az alakját! Ha akarja, olyan, mint a szőrpamacs vagy paróka vagy egyujjas, kifordított bundakesztyű vagy szobafestő pemzli, vagy papucs orrán pamutbojt, vagy szőrsapka.
Picur, a kisiskolás lány lázas betegen fekszik otthon. Pom Pom, a barátja meglátogatja és történetfarigcsálással, azaz mindenféle izgalmas mese kitalálásával ütik el az időt. A közös történetalkotás során a Pom Pom-univerzum számos másik figurája is megidéződik. Felbukkan többek között Gombóc Artúr, aki a világon mindennél jobban szereti a csokoládét, Festéktüsszentő Hapci Benő, a híres festőművész, akinek korábban gondjai voltak a közösségbe való beilleszkedéssel a hapcizási szokásai miatt, Durrbelebumm, aki egy dologhoz ért csak igazán, és ez nem más, mint a durrogtatás, illetve rajtuk kívül még sokan mások. A kalandozások végére remélhetőleg nem csak Picur kedély-, hanem egészségügyi állapota is helyreáll.
Alkotók
Csukás István (Kossuth-díjas) azonos című műve alapján bábszínpadra alkalmazta: Nagy Orsolya
Látvány- és bábtervező: Bartal Kiss Rita (Blattner Géza-díjas)
A gyerekszoba rajzait készítette: Nyári Sára
Zeneszerző: Rab Viki
Koreográfus: Fitos Dezső (Harangozó Gyula-díjas)
Rendező: Kocsis Rozi (Blattner Géza-díjas)
Szereplők
Picur…………………………… Dunai Júlia
Pom Pom………………………Szukenyik Tamás
Gombóc Artúr………………….Urszinyi Ádám
Zengőbongó fésű, Magányos szamovár, Civakodó cipőikrek, Anya……………….. Ragán Edit
Festéktüsszentő Hapci Benő, Durrbelebumm, Civakodó cipőikrek………………………. Vitányi-Juhász István

Fehér nyuszi, vörös nyuszi Járai Mátéval
2024-05-14 19:00 - 20:00
Az iráni szerző, Nassim Soleimanpour nemzetközi sikert aratott különleges darabjának nincs próbája, nincs díszlete, nincs jelmeze, nincs rendezője. Egy színész életében csak egyetlenegyszer adhatja elő a darabot, amely kísérlet a színház hatalmának demonstrálására, közös játék az író, a színész és a közönség részvételével, vagyis minden egyes este megismételhetetlen alkalom. A tétet emeli, hogy a színész a darab szövegét ott, helyben, a színpadon kapja meg, tehát ő sem tudja, mi fog történni.
A már több mint ötven nyelvre lefordított, Indiától Dániáig, Új-Zélandtól Kanadáig számos országban hallott szöveget olyan kiváló színészek is előadták már, mint Whoopi Goldberg, John Hurt, Nathan Lane, Stephen Rea, Sinead Cusack, Brian Dennehy, David Hyde Pierce, Alan Cumming, F. Murray Abraham, az operaénekes Joyce DiDonato vagy a filmrendező Ken Loach. Magyarországon a zárt főpróbán Kovács Máté, a nyilvános premieren Alföldi Róbert, majd Hernádi Judit, Balsai Móni, Medveczky Balázs, Scherer Péter, Stohl András, Hevér Gábor, Brasch Bence, Mucsi Zoltán, Znamenák István, Rudolf Péter, Csákányi Eszter, Ónodi Eszter, Gálvölgyi János, Kovács Patrícia, Varga Ádám, Molnár Piroska, Hajós András, Danis Lídia, Péterfy Bori, Peller Anna, Koltai Róbert, Epres Attila, Nagy Sándor, Thuróczy Szabolcs, Gyabronka József és Mészáros Gábor, Szinetár Dóra, Molnár Áron, Józan László, Ember Márk, Geszti Péter, Sebestyén Balázs játszotta a darabot, amely több nemzetközi színházi fesztiválon is díjat nyert.
A Színész: az információs fülön látható az aktuális fellépő
Alkotók
Fordította: Ugrai István
Társfordító: Krámli András
Műszaki vezető: Czibor Attila
Asszisztens: Hajdu Bence
Producer: Szilágyi Mária, Zsedényi Balázs
A Fehér nyuszi, vörös nyuszi 2019. augusztus 9-i előadásáért Medveczky Balázs a THEALTER Fesztivál különdíját kapta bátor és felelős színészi munkájának elismeréseként.
Az előadás a szerző, az Aurora Nova, Berlin és a Mayer-Szilágyi Színházi Ügynökség, Budapest engedélyével jött létre.
A FEHÉR NYUSZI, VÖRÖS NYUSZI című darabot eredetileg a Volcano Theatre mutatta be a Necessary Angel társulattal
és Wolfgang Hoffmann-nal közös előadásban, Daniel Brooks és Ross Manson dramaturgiai közreműködésével.

Rózsa és Ibolya
2024-05-08 14:00 - 14:50, 2024-05-07 11:00 - 11:50, 2024-05-06 14:00 - 14:50, 2024-05-06 11:00 - 11:50, 2024-05-05 11:00 - 11:50, 2024-04-23 10:00 - 10:50
A magyar népmese különböző változatainak és Arany János, Arany László, Lakatos Menyhért irodalmi feldolgozásainak felhasználásával írta: Gimesi Dóra
Korhatár: 4 éven felülieknek
Rózsa és Ibolya
A varázstalan embervilág és a mágikus tündérföld ősidők óta szemben áll egymással… Legyőzheti-e egy szerelem az évszázados viszályt? Szerethet-e egy tündérlány egy emberfiút? Kitarthat-e egymás mellett két fiatal, ha az egész világ ellenük fordul?
Dramaturg: Pallai Mara
Zeneszerző: Tarr Bernadett
Koreográfus: Fejes Kitty
Fitos Dezső (Harangozó Gyula-díjas, érdemes művész)
Jelmeztervező: Varjas Zsófia
Díszlettervező: Horváth Bálint és Tengely Gábor (Blattner Géza- díjas)
Mozgóképtervező: Varga Vince
Fénytervező: Szondi György
Smink: Kazi Balázs
Korrepetitor: Kertes Anna
Rendező: Tengely Gábor (Blattner Géza- díjas)
A rendező munkatársa: Darvas Emőke
Szereplők:
EMBEREK
Rózsakirály, Rózsa apja – Vitányi-Juhász István
Anyakirályné, Rózsa anyja – Rab Viki
Rózsa királyfi – Urszinyi Ádám
Berkenye, rendszerhű katona – Bora Levente m.v.
Bojtorján, rendszerellenes katona – Bársonyosi Dávid
Berkenyéné, főállású anya – Dunai Júlia
Bojtorjánné, friss menyecske – Bánky Sára
TÜNDÉREK
Varjúháj király, a tündérek uralkodója, Ibolya apja – Szukenyik Tamás
Mostoha, a tündérkirály második felesége – Dunai Júlia
Ibolya, tündérlány – Bánky Sára
Nadragulya, a Mostoha szárnysegédje – Sebestény Bernát
Sáfrány, tündérinas – Bársonyosi Dávid
Páfrány, tündérszolga – Bora Levente m.v.

Rumcájsz
2024-04-01 00:00
Bemutató: 2025. november
Rumcájsz, a suszterből lett rabló történetét a mai gyerekek szülei és nagyszülei jól ismerhetik, hisz a cseh mesekönyv főhőséről rajzﬁlmsorozat is készült, amely Magyarországon is igencsak népszerű volt. Az igazságos bandita, akár Robin Hood, kiáll az elnyomottak és az elesettek mellett. A becsületes zsivány, Rumcájsz tiszta szíve és rendíthetetlen becsületessége mindig győz. Rumcájsz valaha cipészmester volt, és soha nem lett volna belőle rabló, ha a város pökhendi urai nem űzik el a városból. Rumcájsz az erdőben, keresett magának menedéket, és itt élt Mankával, Csibészkével, állatokkal, tündérekkel, manókkal – békességben, egyetértésben. Az erdő lakói, a forrástündér, az állatok és a fák, bokrok befogadták és táplálták a jövevényt, aki törvényszegőnek is éppoly tisztességes maradt, mint korábban polgárként volt.
Bájos ﬁgurák lépnek színre, majd egy fordulatos történeten át, végül a jók a győznek, mint a mesékben oly sokszor.

Alkotók:
Tervező: Bartal Kiss Rita (Blattner Géza-díjas)
Zeneszerző: Rab Viki
Rendező: Kocsis Rozi (Blattner-díjas)

Gyigyimóka története
2024-03-24 11:00 - 11:50
Az elvarázsolt tűzoltózenekar megérkezett a győri Vaskakas Bábszínház színpadára! Itt muzsikálnak mostantól zenészei, egy tágas leveles színben, szilvakék egyenruhában..
Aki tehát itt, a levelesszínben hallgatja a szilvakék zenészeket, muzsikát hall. Ilyet meg olyat, szomorút, vidámat, de muzsikát. És egyszer csak azt veszi észre, hogy az a régi muzsika mesélni kezd.
S hogy miről, kiről mesél? Egy kisfiúról, Gyigyimókáról. Aztán az apjáról-anyjáról, egy éhes légyről, egy szerencsétlen szamárról, egy rendőrről, egy kóróról, egy kismadárról…
S hogy mit mesél? Azt csak az tudhatja meg, aki megnézi a Vaskakas bábos előadását, mely három magyar népmesét kelt életre, sok-sok humorral és némi költészettel fűszerezve.
A belső mese szereplői:
Gyigyimóka…………………. Urszinyi Ádám
Apa; Rendőr; Kóró; Kecske; Falu; Furkó; Kukac; Kakas……………………….. Vitányi-Juhász István
Anya…………………………..Dunai Júlia
Szamár, Légy……………….. Bánky Sára
Cinóber, avagy Kismadár; Pipike, a tyúk………………. Rab Viki
Alkotók:
Mészöly Miklós (Kossuth-díjas) művei, valamint Tandori Dezső (József Attila- és Kossuth-díjas, a Nemzet Művésze) verse felhasználásával a szövegkönyvet írta: Markó Róbert
Zeneszerző: Rab Viki
Mozgás: Góbi Rita
Látványtervező, rendező: Bartal Kiss Rita (Blattner Géza-díjas)
Ahogyan elmeséli az elvarázsolt tűzoltózenekar, melynek tagjai:
a kelekótya cintányéros, aki gitáron játszik – Urszinyi Ádám
a komoly ábrázatú trombitás, aki hegedül – Bánky Sára
a mindig szomorú fuvolás, aki ukulelét penget – Dunai Júlia
a dirr-durr kedvű dobos, aki tényleg dobol – Vitányi-Juhász István
valamint a rezzenéstelen harmonikás, az elvarázsolt tűzoltózenekar örökös tagja, egyben vezetője – Rab Viki

Halász Judit koncert
2024-03-17 11:00 - 12:00
Halász Judit színészi pályafutásával párhuzamosan új műfajt teremtett előadóművészként. Magyar költők verseit évtizedek óta énekli – a magyar könnyűzene legjobbjainak megzenésítésében – méghozzá gyermekeknek. Generációk nevelkedtek fel lemezeinek hallgatása közben.
18 megjelent lemez után először egész estés filmkoncertet forgattak a művésznővel. A „Csirbiri” koncerten a filmkoncert zenei anyagából hallható válogatás, amely csokorba fogja Halász Judit egyedülálló pályafutásának legnépszerűbb alkotásait.
Legutoljára 2021 őszén jelent meg lemeze „A vitéz, a kalóz, meg a nagymama”, majd ezt követően 2022 őszén egy válogatás lemez „Miénk a világ” címmel.
Legfontosabb küldetésének tartja fenntartani a családok, a gyerekek magyar költészet iránti érdeklődését és dalok formájában észrevétlenül szórakoztatva felhívni a figyelmüket az élet sok, fontos törvényére, amihez alkalmazkodnunk kell, ha a humanizmus etikája szerint akarunk élni.
A gyerekek – Magyarországon elsőként – a Mosoly-Rend lovagjának választották. A Vigszinház tagja, – a magyarországi UNICEF elnökségi tagja. A magyar állam Jászai Mari – és Érdemes Művész –díjjal, a Magyar Köztársasági Tiszti Keresztjével, valamint Kossuth díjjal jutalmazta eddigi munkáját.

Lázár Helga - It depends
2024-02-22 17:00 - 17:40
Lóg egy férfi a szobám közepén. Én magam építettem saját magamnak.Vele
kelek.Vele fekszem.A keresztje által rajzolt árnyék foglalja keretbe az
ágyamat. Ő az én gólemem, szobrom, pasim, totemem, húzom, vonom, emelem
– ő kimozdíthatatlan és kérlelhetetlen. Felemelő hozzákötve élnem a
napjaimat.”
Az »It depends« egy fizikai bábszínházi előadás, egy életnagyságú
marionettnek és mozgatójának duója – kétszemélyes szóló, magányos
padödő, szerelemről, önáltatásról és más démonokról.
Az előadás alkotói,
Lázár Helga (játék, báb), David Schuckart (zene) és Kovács Domokos
(koreográfia) egy saját fejlesztésű bábtechnikán keresztül járják körül
benne a függés-függetlenség, a frusztrációk és a társkapcsolati
elvárások témáit.
Képek: Éder Vera/Ciróka Bábszínház

Farsangoló gyerekkoncert Rab Viki dalaiból
2024-01-21 11:00 - 12:00
Vasárnap matiné időben, 11:00 órakor Farsangoló gyerekkoncert Rab Viki dalaiból!
A legemlékezetesebb és legkedvencebb dalok fognak megszólalni ezen a vasárnapon a gyermekek kedvéért. A hangulatot fokozva minden lurkó egy farsangi álarcot kap a jegye mellé, amit aznap a Bábszínházban vehet át. Izgő-mozgó táncoslábúak, akik nem tudnak ellen állni a zenének figyelem! Ha kedved tartja az előadás alatt felállhatsz és táncolhatsz a helyed körül, énekelhetsz együtt a művészekkel. Mutasd meg nyugodtan, mennyire szereted Viki dalait!
A kísérő zenekar:
Rab Viki – gitár
Nyul Balázs – basszusgitár
Gaál Szabolcs – billentyű
Tarjányi Dávid – dob
Közreműködik:
Tóth Balázs – szaxofon
Falvai Márton – kürt
Gerencsér Tamás – ütőhangszerek
Fellépő művészek:
Kocsis Rozi Blattner Géza-díj
Gergely Rozália
Markó-Valentyik Anna
Nagy Petra
Szukenyik Tamás
Bora Levente
Vitányi Juhász István

Koncertszínház 50/25 Rab Vikivel
2024-01-20 18:00 - 19:00
Szombaton este 18:00 órától Rab Viki együtt ünnepel a felnőttekkel. Újra hallhatóak lesznek korábbi dalai. Vikivel, a bábművészek és a zenekar segítségével átsétálunk Óz birodalmának sárgaköves útján, fellapozzuk a Dzsungel könyvét, belemerülünk egy tányér Paradicsomlevesbe, természetesen betűtésztával, beköszönünk a Broca utcába, aztán felszállunk kicsit az égbe emléket foltozni, és még Ludas Matyival is összefutunk. A koncertszínház 2×60 perces időtartamú.
A kísérő zenekar:
Rab Viki – gitár
Nyul Balázs – basszusgitár
Gaál Szabolcs – billentyű
Tarjányi Dávid – dob
Közreműködik:
Tóth Balázs – szaxofon
Falvai Márton – kürt
Gerencsér Tamás – ütőhangszerek
Fellépő művészek:
Kocsis Rozi Blattner Géza-díj
Gergely Rozália
Markó-Valentyik Anna
Nagy Petra
Szukenyik Tamás
Bora Levente
Vitányi Juhász István

A kis hableány
2024-01-14 11:00 - 12:00
Andersen klasszikusa a világirodalom egyik legszebb szerelmi története. Mese két világ – a föld és a tenger – találkozásáról, az önfeláldozásról, a bátorságról, a vágyakozás erejéről.

H. C. Andersen – Gimesi Dóra: A KIS HABLEÁNY
(4 éven felülieknek-Bartók terem)
Bemutató: 2023. október 1.
Történetünk a vágyakozással kezdődik. A kíváncsisággal, hogy mi lehet a világ ismeretlen felén, az álmodozással egy másik életről, a sóvárgással az elérhetetlen után. A kis hableány a tengermélyi birodalomból a szárazföldre vágyik. Halfarok helyett lábakat szeretne, úszás helyett járást, vízi királyság helyett a földi herceg szerelmét. Egyedül a tenger boszorkánya adhatja meg neki, amit kíván, de súlyos árat kell fizetnie érte.
Szereplők:
Kis hableány………………………….. Darvas Emőke
Herceg………………………………….. Sebestény Bernát
Hableány 1……………………………. Bánky Sára
Hableány 2……………………………. Dunai Júlia
Tengerboszorkánya………………… Kocsis Rozi (Blattner Géza-díjas)
Alkotók
Dramaturg: Gimesi Dóra
Látvány: Rofusz Kinga
Zene: Csernák Zoltán Samu
Koreográfia: Góbi Rita
Rendező: Bartal Kiss Rita (Blattner Géza-díjas)

A dzsungel könyve
2023-05-26 11:00
Az előadás a Nemzeti Kulturális Alap Színházművészet Kollégiuma támogatásával valósult meg.

Bemutató: 2021. november 28. 11 óra
Maugli, az emberkölyök, amióta az eszét tudja, a dzsungelben él. Bagira, a feketepárduc és Balú, a barnamedve, Maugli tanítómesterei farkasnak nevelték. Ám egy nap rádöbben, hogy ő más, mint a többi farkas, más, mint a dzsungel összes többi teremtménye. Nyomozásba kezd, hogy megtudjon egyet s mást a származásáról. Felfedezőútjai során megismerkedik a Bandar-loggal, a szürke majmok népével és a majmok két szeleburdi királyával, Kával, a sziklapitonnal, aki a szüleiről mesél neki, és végül eljut egészen az emberekig. Találkozik egy emberpárral, akik megismertetik vele a tüzet, amit a dzsungelben csak úgy neveznek: a vörös virág. Mauglit lenyűgözi az emberi faj, ám Balú és Bagira óva intik: az emberek nem tisztelik a dzsungel törvényét, ők az ember törvénye szerint élnek, de az a törvény nem tisztességes, nincs tekintettel a dzsungelre, és a dzsungelben élő teremtmények jogaira. Ráadásul felbukkan egy szörnyű alak a múltból: Sir Kán, a tigris Maugli életét követeli, mondván embernek a dzsungelben semmi keresnivalója. Maugli kétségek közt vergődik, nem tudja, hová tartozik, embernek túlságosan farkas, farkasnak pedig túlságosan ember. Keresi a gyökereit, és legfőképpen keresi önmagát. Hol lelhet otthonra? Az emberek vagy a dzsungellakók között? És melyik törvényt kövesse: az ember vagy a dzsungel törvényét?
Alkotók:
Rudyard Kipling azonos című műve alapján írta: Nagy Orsolya
Látványtervező: Svila Velichkova
A látványtervező munkatársa: Elena Tsonkova
Zeneszerző: Rab Viki
Korrepetitor: Kertes Anna
Koreográfus: Ladányi Andrea (Kossuth-, Liszt Ferenc- és Harangozó Gyula-díjas, érdemes művész)
Rendezőasszisztens: Győri Virág
Rendező: Markó Róbert
Szereplők:
Maugli: Berta Csongor m.v.
Balú, barnamedve: Szukenyik Tamás
Bagira, fekete párduc: Kocsis Rozi (Blattner Géza-díjas)
Szürke testvér, farkaskölyök: Vitányi-Juhász István
Tikka, szürke majom: Vitányi-Juhász István
Masal, szürke majom: Bora Levente m.v.
Vindaloo, szürke majom: Csernák Norbert m.v.
Tandoori, szürke majom: Nagy Petra m.v.
Dezső, szürke majom: Szukenyik Tamás
Ká, sziklapiton: Nagy Petra m.v.
George, ember: Csernák Norbert m.v.
Mary, ember: Nagy Petra m.v.
Sir Kán, tigris: Csernák Norbert m.v.
Tabaki, sakál: Bora Levente m.v.

Vitéz László és az elátkozott malom (Pályi János vendégelőadása)
2023-05-21 11:00
Pályi János régóta maga is játszik Vitéz László játékot, az elátkozott malom történetét, amelyben László a különböző színű és rangú ördögök után legyőzi a hálált is.
Szükségünk van olyan szerethető példaképekre, akik legalább képzeletünkben vagy akár a bábszínházban jól elagyabugyálják azt, aki rosszat tesz velünk s a világgal. Ez a valaki most itt van s nemes egyszerűséggel csak Vitéz Lászlónak hívják!
A hagyományos vásári bábjátékban a piros sapkás, vidám fickó palacsintasütőjével tanítja móresre az ördögöket és magát a halált is. Sziporkázó, életvidám kesztyűs bábjáték ez, melyet vásári mutatványok előznek meg.
A tradícionális vásári bábjátékban pirossipkás, vidám fickó palacsintasütőjével tanítja móresre az ördögöket és magát halált is. Sziporkázó, életvidám kesztyűs bábjáték, melyet vásári mutatványok előznek meg. Még az is kiderülhet, hogy a közönség soraiban zsonglőrtehetségű gyerekek foglalnak helyet. Az előadásban nyújtott alakításáért Pályi János számos nemzetközi és hazai fesztiválon a legjobb bábjátékos díját nyerte el.

Pom Pom meséi
2023-05-14 11:00
Bemutató: 2019. október 6. 11 óra
„Hogy ki is Pom Pom? Nem ismeritek? Ó, igazán senki sem ismeri, mert hol ilyen, hol olyan! Bámulatosan tudja változtatni az alakját! Ha akarja, olyan, mint a szőrpamacs vagy paróka vagy egyujjas, kifordított bundakesztyű vagy szobafestő pemzli, vagy papucs orrán pamutbojt, vagy szőrsapka.”
Picur, a kisiskolás lány lázas betegen fekszik otthon. Pom Pom, a barátja meglátogatja és történetfarigcsálással, azaz mindenféle izgalmas mese kitalálásával ütik el az időt. A közös történetalkotás során a Pom Pom-univerzum számos másik figurája is megidéződik. Felbukkan többek között Gombóc Artúr, aki a világon mindennél jobban szereti a csokoládét, Festéktüsszentő Hapci Benő, a híres festőművész, akinek korábban gondjai voltak a közösségbe való beilleszkedéssel a hapcizási szokásai miatt, Durrbelebumm, aki egy dologhoz ért csak igazán, és ez nem más, mint a durrogtatás, illetve rajtuk kívül még sokan mások. A kalandozások végére remélhetőleg nem csak Picur kedély-, hanem egészségügyi állapota is helyreáll.
Alkotók:
Csukás István (Kossuth-díjas) azonos című műve alapján bábszínpadra alkalmazta: Nagy Orsolya
Látvány- és bábtervező: Bartal Kiss Rita (Blattner Géza-díjas)
A gyerekszoba rajzait készítette: Nyári Sára
Zeneszerző: Rab Viki
Koreográfus: Fitos Dezső (Harangozó Gyula-díjas)
Rendező: Kocsis Rozi (Blattner Géza-díjas)
Szereplők:
Picur: Dunai Júlia
Pom Pom: Szukenyik Tamás
Gombóc Artúr: Urszinyi Ádám
Zengőbongó fésű, Magányos szamovár, Civakodó cipőikrek, Anya: Ragán Edit
Festéktüsszentő Hapci Benő, Durrbelebumm, Civakodó cipőikrek: Vitányi-Juhász István

Ki lakik az asztal alatt?
2023-05-06 10:00
Bemutató: 2022. október 01. 10 óra
Asztal alá beköltözni, ott házikót építeni, oda vendégeket hívni, finomságot sütni-főzni, asztal alatti barlangban a kincseket megtalálni a kicsik kiváltsága. És mi, túl okos felnőttek, mi, az asztalon könyöklők, csak irigyen nézzük őket, mert nem férünk az asztal alá. Meg nem fér bele a fejünkbe, hogy az asztal alattiak népe nem átall székre pattanni, székparipán elvágtatni, csillagokig meg sem állni…
Dramaturg és rendező: Kocsis Rozi (Blattner Géza-díjas)
Tervező: Bódiné Kövecses Anna, Nagy Kovács Géza
Zeneszerző: Rab Viki
Játsszák: Bánky Sára és Urszinyi Ádám

Nem, nem, hanem
2023-04-29 10:00
Bemutató: 2016. február 20. 10 és 11 óra
Mi repül el, ha a kezünk nem fogja?
A kréta? A bögre?
Anyustul a szoknya?
A sajtos vagy más ízesítésű pufi?
A plüssmadár?
Nem, nem, hanem a lufi.
Varró Dániel versei alapján a szöveget szerkesztette
és az előadást rendezte: Ujvári Janka (Jászai Mari – díjas)
Jelmeztervező: Tresz Zsuzsa
Zeneszerző: Rab Viki
Játsszák: Ragán Edit és Szukenyik Tamás
